Dan huwa Gvern pożittiv. Dan huwa Gvern li jħares 'il quddiem. Dan huwa Gvern li qed jikseb is-suċċessi. Għax dan il-Gvern għandu Malta f'Qalbu. Suċċessi li huma tiegħek. Li qed tgawdi sew jekk int pensjonant, jekk int għandek familja, jekk tgħix waħdek, jekk int ħaddiem, jekk int professjonist jew student. Suċċessi li qed igawdu t-tfal tiegħek u pedament sod għan-neputijiet tiegħek. Lill-pensjonanti l-Gvern diġà tahom ħafna, imma mhuwa xejn ħdejn dak li għadhom iridu jieħdu. Gvern li jemmen bil-fatti fiż-żgħażagħ u tahom id-dritt tal-vot. Jekk tifli sew u bir-reqqa dak li qiegħed jingħad, tara li Gvern Laburista qiegħed joffri aspirazzjoni, tama, inklużjoni, xogħol, u kwalità tal-ħajja. U dan kien possibbli wara li saħħaħ l-ekonomija b'rekord ta' surplus kull sena għal dawn l-aħħar tliet snin. Surplus li qed igawdi minnu kulħadd, hu min hu, f'kull settur soċjali. Is-sena li għaddiet, l-2018, il-Gvern seta' jkollu surplus ta' €500 miljun, imma rreġistra surplus ta' €250.8 għax investa fi proġetti kapitali. Surplus li għamilha possibbli li jkun hemm żieda fil-pensjonijiet, li għamilha possibbli li jkun hemm rifużjoni tat-taxxa, li tingħata attenzjoni lit-toroq. Gvern li bil-ħidma tiegħu naqqas il-qgħad b'mod drastiku għax qiegħed joffri xogħol dehen flimkien ma' opportunitajiet ġodda – u se jkompli jgħin lill-ftit li fadal fuq il-lista ta' dawk bla xogħol. Naqqas il-faqar u se jkompli jaħdem biex ir-rata tkompli tonqos. Ħidma li permezz tagħha kien possibbli li l-istudenti, uliedna, jgawdu minn trasport pubbliku b'xejn, minn eżamjiet li ma baqgħux iħallsu għalihom. Ħidma li sarrfet f'childcare centres b'xejn. F'roħs ta' mediċini, titjib fis-servizzi tas-saħħa, għajnuna ffukata wkoll lil dawk li minħabba s-sitwazzjoni li qed jgħixu fiha, għandhom bżonn aktar attenzjoni, titjib fil-qasam kulturali, aktar opportunitajiet għall-artisti. B'bażi soda, il-Gvern qed iħares lejn kif ikompli jtejjeb il-kwalità tal-ħajja. Kif ikompli jibni fuq it-titjib li diġà qed igawdi minnu ċ-ċittadin. Titjib li jmur 'l hinn minn dak li ħadna s'issa, il-ħidma tal-Gvern qed tara li titjieb il-kwalità tal-ħajja. U b'hekk il-poplu jkun qed jgħix aħjar b'mod ħolistiku. Titjib li jsarraf f'aktar ħin mal-familja. U biex il-familja tkun tista' tgawdi aktar ħin liberu, qed jinħolqu u jittejbu l-ispazji miftuħa – bil-proġett tal-Park Nazzjonali f'Ta' Qali l-akbar proġett tat-tip tiegħu li qatt sar f'pajjiżna. L-akbar Proġett Kapitali ta' spazju miftuħ u l-akbar proġett infrastrutturali mħaddar li qatt ra l-pajjiż. Gvern li qed jara l-aspetti kollha biex il-poplu Malti u Għawdxi jkun qed jgħix bl-aħjar mod possibbli. Għax dan il-Gvern irid li naħdmu flimkien biex nibnu s-suċċessi flimkien. Huwa Gvern li jemmen fl-inklużjoni għal soċjetà ġusta, li jemmen li għandna naqdu pajjiż mhux nifirduh, Gvern li qed joffri aspirazzjoni mhux qtigħ ta' qalb, tama mhux negattività, li qed joħloq ix-xogħol mhux il-firda. Gvern li jħares 'il quddiem, li qed jibni bażi soda għall-ġenerazzjonijiet li ġejjin warajna. Gvern li għandu proposti ċari u konkreti, kemm fuq livell Nazzjonali kif ukoll fuq livell Ewropew. Gvern li verament irid li nkunu hemm poplu sħiħ, flimkien għal pajjiżna. Nhar is-Sibt li ġej int se tmur taqdi dmirek u tagħżel lil dawk ir-rappreżentanti li tixtieq u li taf li qegħdin hemm għaliex iridu l-ġid għal-lokal tiegħek. Nhar is-Sibt li ġej se tagħżel ukoll lil dawk li tixtieq li jirrappreżentaw lilek, lil pajjiżek fil-Parlament Ewropew. Lil dawk li verament jaħdmu biex imexxu isem Malta 'l quddiem, biex jipproteġu lil pajjiżna, biex jaħdmu għal dak li jixraq lil pajjiżna. Int bil-vot tiegħek għandek għażla ċara.